Căutarea unei lumi extraterestre în afara Sistemului Solar
este unul dintre domeniile cele mai incitante și captivante ale astronomiei moderne.
Un proiect unic nou permite acum publicului larg să pătrundă în spatele scenei
şi să vadă o "vânătoare" de planete în timp real!
Acesta este ESOcast! Informaţii ştiinţifice de ultimă oră şi viața din spatele scenei la ESO, Observatorul Sudic European.
La 4,2 ani-lumină depărtare, în constelația Centaurul, se află Proxima Centauri.
Această mică stea stinsă este una din cele aproximativ 160 de miliarde de pitice roșii din Calea Lactee.
Însă ea este specială. Este steaua cunoscută cea mai apropiată de Soare!
Ca cel mai apropiat vecin stelar al nostru,
Proxima Centauri a fost studiată intens, cu observatoarele terestre şi cele din spațiu.
Au fost găsite indicii captivante dar neconcludente că o lume extraterestră ar putea orbita steaua.
Un nou și incitant proiect științific și de mobilizare, cunoscut sub numele "Pale Red Dot"
va realiza cea mai profundă căutare pe orbită a unei planete asemănătoare Pamântului.
Observațiile campaniei vor fi făcute de către High Accuracy Radial velocity Planet Searcher de la ESO,
sau HARPS, care e ataşat telescopului ESO de 3,6 metri de la Observatorul La Silla.
Acest spectrograf extrem de precis va monitoriza mişcarea Proxima Centauri,
căutând efectele abia vizibile ale atracției gravitaționale exercitate de o exoplanetă,
care fac steaua-părinte să se miște înainte și înapoi.
Această deviere mică poate fi detectată prin HARPS urmărind evoluţia vitezei radiale de-a lungul timpului.
Dar activitatea stelară ar putea imita prezența unei planete. Pentru a nu exista dubii,
măsurătorile HARPS vor fi asociate cu date de la alte telescoape din întreaga lume,
inclusiv reţeaua mondială de telescoape Las Cumbre
și reţeaua de observatoare BOOTES (Burst Optical Observer and Transient Exploring System).
Observațiile vor fi efectuate între ianuarie și aprilie 2016.
Bloguri și reţelele de social-media vor dezvălui progresul observațiilor în toată această perioadă
și vor oferi oportunitatea rară de a vedea modul în care se face ştiinţă în observatoarele moderne.
Dar nu vă așteptați ca astronomii să spună imediat dacă Proxima Centauri are o exoplanetă.
Răspunsul va veni probabil după mai multe luni de muncă
și după ce rezultatul este revizuit de alți astronomi.
Astfel se face știința!
Pentru a urmări campania de observaţii,
vizitaţi pagina de Internet, contul de Twitter şi marcajul #PaleRedDot.
Nimeni nu poate ști încă ce vor descoperi observațiile.
Dar călătoria poate fi de multe ori la fel de interesantă ca şi destinația!
Deci, fiţi alături de noi pentru acest pas istoric în încercarea de a răspunde la cea mai mare întrebare:
Suntem singuri în Univers?
Transcrierea: ESO; traducerea: 'appyPoliLoli